અપોલો હોસ્પિટલના કેન્સર સ્પેશ્યાલિસ્ટ ડૉ.ભરત પરીખ કહે છે કે,”પુરુષોને થતા કેન્સરને નિવારવા માટે સૌ પ્રથમ તો ગુટખા, તમાકુ અને ધૂમ્રપાનનું વ્યસન ત્યજવું ફરજિયાત છે. નાનાં છોકરાં કુમળી વયથી જ ગુટખા કે માવો ખાતાં થઈ જાય છે તેમને વડીલોએ રોકવા જોઈએ. આપણે ત્યાં હવે લાઈફસ્ટાઈલ સ્પર્ધાત્મક થઈ ગઈ છે. શહેરોમાં પ્રદૂષણ વધ્યું છે. કામનું ભારણ વધતા પુરુષોમાં સ્ટ્રેસનું પ્રમાણ વધ્યું છે, જેથી તેઓ વ્યસન તરફ વળે છે.